Groot groep wat Woolworths boikot in hegtenis geneem | Maroela Media
Van die betogers Saterdag in Woolworths. Foto: Khusela Sangoni
@KhuselaS / Twitter
Konst. Thabo Malatji, 'n polisiewoordvoerder van Gauteng, het gesê die betogers het by die kettingwinkel ingegaan en begin om klante te steur. "Hulle is weens openbare versteuring in hegtenis geneem," het Malatjie gesê.
Die betogers word verbind aan 'n veldtog om Woolworths te boikot aangesien die groep voortgaan om handel te dryf met Israel ná die uitbreek van die oorlog in Gasa.
Tasneem Essop, wat gehelp het om die betoging te organiseer, het gesê van die mense wat in hegtenis geneem is, is minderjariges.
"Dit is verregaande en druis in teen ons waardes," het Essop gesê.
Sy het gesê die groep het vreedsaam betoog. Hulle het in die winkel ingegaan en met hul plakkate op die grond gaan lê.
Essop het verduidelik dat die aktiviste nie binne-in die winkel in hegtenis geneem is nie, maar reeds buite die winkelsentrum was toe die polisie opgedaag het. Dit is in dié stadium nog nie bekend of die betogers nog in aanhouding is, of reeds op borgtog vrygelaat is nie.
Woolworths het in reaksie gesê die veiligheid van hul klante is sy "hoogste prioriteit". "Ons het nie 'n ander keuse as om plaaslike owerhede in kennis te stel as ons klante en werknemers se veiligheid in gedrang is nie," het Woolworths in 'n verklaring gesê.
"Die polisie het die betogers se aktiwiteite dopgehou en die nodige optrede geneem toe hulle van mening was dat die betogers die wet oortree het. Woolworths het niemand in hegtenis geneem of enige klagtes aanhangig gemaak nie."
450 Poskantoor werkers le die hele land se ekonomie lam maar geen van hulle word gearresteer nie. n Maatskappy wat openlik rassisties is teenoor hul grootste ondersteuners laat vreedsame betogers arresteer. 1 + 1 is nie 2 nie.
Inderdaad vreemd dat Tasneem Essop dit vreemd vind dat minderjariges gearresteer is in die geval. Tasneem, dit was seker minderjariges wat betoog het hartjie. Dit is algemeen dat kinders deur barbare gebruik word vir politieke gewin, baie dieselfde as wat kinder arbeid gebruik word in lande waar daar nie mense regte is nie, soos Indië en China byvoorbeeld. Probeer gerus volgende keer in winkels wat met die lande handel dryf optogte te hou. en laat maar die kindertjie tuis, ons is nou oppad om te "ontwikkel" sien, twintig jaar al. Woolworths is wel een van die hoof handelaars met meeste… Lees meer »
Dit druis in teen Tasneem -hulle se waardes. Watter waardes? Dit pla julle nie om minderjariges te misbruik vir julle doel nie, en ook nie as julle lieflinge in Gaza kinders in die vuurlinie sit nie. Nee wat gee hulle gas. Woolworths, mag julle van krag tot krag gaan. En so ook Israel…
So word kinders geleer om opstandig te raak. Moes eerder agter hulle boeke gesit het om iets tussen hulle ore te kry. Volgende betoging seker weer teen dept van onderwys omdat hulle nie in die eksamens slaag. Hulle moenie eers by 'n winkelsentrum toegelaat word.
Ja Nee Woolies julle kan nie julle brootjie aan beide kante gebotter he nie. Dit is tyd om standpunt in te neem. Kapitaliste van die vorige regime soos Woolies gaan swaar kry noudat hulle ware kleure raakgesien word deur die gewone man op straat.